Dvodnevni vikend izlet

Izložba Vlahe Bukovca

*Sljemenska žičara – utvrda Medvedgrad* 846-2022

|  |  |
| --- | --- |
| **14.05.**  **subota** | Polazak u 7,00 sati iz Sukoišanske ulice u Splitu. Vožnja autocestom uz povremena stajanja. Po dolasku u Zagreb, odlazak do nove Sljemenske žičare. Vožnja do vrha Medvednice - Sljemena. Za vrijeme 20-minutne vožnje pruža se panoramski pogled na grad Zagreb a po dolasku na vrh pogled je prema sjeveru na brege i dole Hrvatskog zagorja. Kratka stanka te odlazak do utvrde Medvedgrad i obilazak Oltara domovine i novootvorenog muzeja.  *Medvedgrad je utvrda sagrađena u 13. stoljeću, nakon provale Tatara. Smješten na 593 m. visokom brdu, Medvedgrad je imao kontolu prometnih puteva prema Slavoniji i Turopolju. Tijekom srednjeg vijeka, mnogi crkveni i svjetovni vladari upravljali su utvrdom,a među posljednjima i Barbara Celjska, poznata u još uvijek „živoj“ legendi o Crnoj kraljici.*  *Od 1994. godine na južnoj strani postavljen je Oltar domovine – spomenik žrtvama Domovinskog rata.*  Po završenom razgledu odlazak do hotela u širem centru grada. Smještaj. Večera. Noćenje. |
| **15.05.**  **nedjelja** | Doručak. Odlazak do Gornjeg grada i kratki obilazak nekadašnjeg samostalog grada:  *Gornji grad, Gradec ili Grič – nazivi su za stari dio Zagreba oko kojeg se, uz Kaptol, razvio današnji Zagreb. Nekad utvrđen bedemima i kulama te glavnim i sporednim ulazima, sam plan grada i ulica je i do današnjih dana jako malo izmjenjen, unatoč protoku vremena, raznim nedaćama, požaru, potresu,...*  *1850. godine Gornji grad se spaja sa Kaptolom i nastaje jedinstveni grad Zagreb.*  Odlazak do galerijskog prostora Klovićevi dvori i uz pratnju stručne osobe obilazak izložbe Vlahe Bukovca nazvane *Korijeni i krila:*  *Dugo očekivana izložba otvara se u godini kada obilježavamo stotu obljetnicu Bukovčeve smrti. Tema izložbe je opus Bukovčeva rada koji je nastao u Zagrebu kad Bukovac postaje središnjom ličnošću javnog i kulturnog života i velikim mentorom mlade generacije umjetnika. Zagrebačka šarena škola, kojom se obilježava cijela generacija zagrebačkih slikara, plod je njegovog kolorizma u radu iz tog vremena. Izložba kronološki predstavlja Bukovčev život i djelo u periodu 1893.-1903. godina. Djela za izložbu prikupljeni su iz brojnih muzejsko-galerijskih institucija kao i od mnogih privatnih vlasnika te je velik broj njegovih slika potpuno nepoznat današnjoj publici.*  Po završenom posjetu izložbi, slobodno vrijeme za šetnju gradom: Jelačić placom, Bogovičevom, Cvjetnim trgom,.... U poslijepodnevne sate polazak za Split i dolazak na početnu stanicu u večernje sate. |

CIJENA ARANŽMANA:

33 – 36 putnika: 820,00 kn

29 – 32 putnika: 870,00 kn

MOGUĆNOST OBROČNE OTPLATE

Nadoplata za 1/1 sobu: 120,00 kn.

**Program uključuje**: prijevoz autobusom turističke klase prema programu putovanja, smještaj u hotelu u Zagrebu 3\* na bazi 1 polupansiona, ulaznice za žičaru, Medvedgrad i izložbu Vlahe Bukovca uz stručno vodstvo, bor. pristojbu, voditelja putovanja, zakonom propisan PDV, osig. od poslj. nesr. slučaja, polica jamčevine za tur. paket aranžman te organizaciju putovanja.

**Preporuka:** uplata police osiguranja od rizika otkaza putovanja: 55,00 kn (isključivo kod prve uplate)

**PUTOKAZI SPLIT, Mažuranićevo šetalište 14, tel: 021 455-038, R.V. 9,00 – 13,00 sati mob: 098/448-178, www.putokazi-split.com; e-mail: putokazi@yahoo.co.uk**

ID COD: HR-AB-21060271971